સુરત જિલ્લા કોર્ટમાં મહિલા જજ શિલ્પાબેન કાનાબાર સામે વકીલ મંડળે મોરચો માંડ્યો છે. વકીલ મંડળના કાઉન્સીલના સભ્યોએ મંગળવારે જાહેર કર્યુ હતું કે, મહિલા જજ ન્યાય કરવાને બદલે કેસોના ઝડપી નિકાલ કરવા માટે દબાણ કરી રહ્યા છે, ઉપરાંત વકીલો સાથે અમાનવીય વર્તન કરી રહ્યા હોવાની સંખ્યાબંધ ફરિયાદો વકીલ મંડળને મળી છે. એટલે, બાર એસોસિયેશને આગામી શુક્રવારે સામાન્ય સભા બોલાવી જજ સામે હાઇકોર્ટમાં તેમને બરતરફ કરવા માટેની રજૂઆત કરવા અંગેનો નિર્ણય લેવાનું નક્કી કર્યુ છે.